10/02/2021 | Administración LocalMunicipal
Oroso
Bases reguladoras para a concesión de premios do concurso de Entroido 2021

ASUNTO: BASES REGULADORAS PARA A CONCESIÓN DE PREMIOS CONCURSO ENTROIDO 2021 Pola presente faise saber que por resolución desta Alcaldía de data 3 de febreiro aprobáronse a seguintes bases do premio de concurso de Entroido 2021: “ Primeira.-OBXECTO De conformidade co previsto na lei 38/2003 de subvencións, constitúe o obxecto das presentes bases a regulación do concurso de disfraces online que se celebrarán durante o ano 2021, e que con cuxa convocatoria preténdese continuar co tradicional concurso de disfraces do Entroido que debido a situación sanitaria actual non permite a súa realización de xeito presencial. Segunda.- CRÉDITO ORZAMENTARIO Os premios previstos para cada concurso regulado nestas bases imputarase contra a partida orzamentaria prevista no 431.489.00 do orzamento municipal por importe de 1.500,00 euros. Terceira.- BENEFICIARIOS Poderán ser beneficiarios dos premios previstos nestas bases tódalas persoas, así como as agrupacións de persoas físicas constituídas para a consecución dos fins sinalados coma obxecto de premio, e que cumpran os seguintes requisitos: a) Non estar incursas en ningún dos casos previstos no artigo 13.2 da lei xeral de subvencións. b) Non ter co concello débedas ou sancións tributarias en período executivo, salvo que se trate de débedas ou sancións tributarias que se atopen aprazadas, fraccionadas o cuxa execución estivese suspendida. c) Non ter pendente de xustificar subvención concedida polo concello. d) Persoas maiores de 18 anos empadroadas en Oroso. Tamén poderán ser parte da composición menores convivintes ata un máximo de 10 persoas. e) No momento de compartir a fotografía coa que se participa nas redes sociais ( Facebook ou ins-tagram) etiquetar ao Concello de Oroso e mencionar co hastag enTROIdoOroso. Aquelas persoas menores de idade ou que non teñan plena capacidade de obrar que desexen participar deberán facelo sempre coa preceptiva autorización do titular da patria potestade ou tutela, segundo modelo anexo a estas bases. Cuarta.-RÉXIME DE CONCESIÓN DOS PREMIOS Os premios outorgaranse a instancia do solicitante con cargo ó orzamento da Corporación mediante procedemento de concorrencia competitiva. O seu outorgamento será motivado e os seus importes non poderán ser revisados ni ampliados. O importe dos premios a conceder non superará o presupostado no Orzamento Xeral da Corporación para cada exercicio orzamentario. Concederanse quince premios por valor de 100 euros cada un, outorgados en vales ou tarxetas regalo para mercar en establecementos comerciais de Oroso ou para desfrutar na hostalaría local con data límite do 30 de setembro de 2021. As candidaturas valoraranse atendendo aos seguintes criterios: a) Calidade artística do disfraz. b) Composición na realización da fotografía c) Orixinalidade d) Utilización de elementos tradicionais do Entroido f) Mensaxe en galego g) Esforzo e dedicación do/a promotor/a no resultado Quinta.-PUBLICIDADE E PRAZO DE PRESENTACIÓN DE SOLICITUDES Unha vez aprobadas as presentes bases e convocatoria por resolución da Alcaldía-Presidencia, serán obxecto de publicación íntegra no «Boletín Oficial» da provincia de A Coruña, publicándose extracto da convocatoria no «Boletín Oficial» da provincia de A Coruña por conduto da Base Nacional de Datos de Subvencións, o cal conterá coma mínimo: 1º) Obxecto.2º) Beneficiarios.3º) Data da publicación das bases reguladoras no Boletín Oficial da Provincia.4º) Prazo de presentación de solicitudes.5º) Identidade do Xurado. O prazo para a presentación de solicitudes rematará o día 12 de febreiro ou día hábil inmediato posterior. Sexta.- DOCUMENTACIÓN A documentación que se deberá acompañar é a seguinte: - Solicitude, segundo modelo que se acompaña no anexo I, firmada polos interesados, ou por quen teña conferida a representación no que se inclúe declaración responsable de encontrarse ó corrente das súas obrigas fiscais con este Concello, e a facenda pública e estatal, así coma a seguridade social e de que o(s) solicitante(s) non se atopa(n) en ningún dos casos de prohibición para obter subvencións establecidas no artigo 13 da lei xeral de subvencións. Sétima.- LUGAR DE PRESENTACIÓN DE SOLICITUDES As solicitudes e no seu caso documentación adicional deberanse entregar: 1º) No Rexistro Municipal do concello, en horario de 8:30 a 12:00 horas os días laborables.2º) Nas oficinas de correos nos termos previstos no RD 1829/1999 no seu artigo 31.3º) Na Sede Electrónica Municipal ( https://sede.oroso. gal/ ). Oitava.-PROCEDEMENTO DE CONCESIÓN O procedemento a seguir será o regulado no Capítulo II do Título I da lei 38/2003 de subvencións mediante un procedemento de concorrencia competitiva, cas seguintes especialidades: O órgano de instrución sinalado na lei será a Concellería delegada de Cultura. O órgano colexiado encargado de avaliar aos concursantes atendendo aos criterios previstos, estará formada por un xurado imparcial cuxa composición é a seguinte: 1) Presidente: Concelleira delegada de Cultura: Vanesa Boo Martínez 2) Técnica de Cultura: Eric Alexander Sanchez del Rio Rebollada 3) Un/unha representante da hostalería local: Terence George Wardin Abrio 4) Un representante do Comercio local: Hedi Terme Mouman 5) Secretario/a: Persoal do concello de Oroso ou Mancomunidade de Ordes. Suplentes do resto dos menbros do xurado serán designados polo Alcalde-Presidente en caso de que fose necesario. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro, do Réxime Xurídico do Sector Público. Os membros do xurado deberán coidar de respectar as causas de abstención previstas no artigo 23.2 da lei 39/2015, comunicando por escrito á Alcaldía-Presidencia de xeito inmediato unha vez teñan coñecemento da existencia de calquera causa en que incorresen. Do mesmo xeito os membros do xurado poderán ser obxecto de recusación polos concursantes en calquera momento do procedemento por incorrer en causa de abstención. Na acta redactada de avaliación de candidaturas deberá recollerse coma mínimo: Baremación de todos os concursantes mediante o sistema previsto, por orde de maior a menor puntuación e por categoría. Proposta dos premiados por categoría. Unha vez recibida a proposta do xurado, o órgano instrutor procederá a: Solicitar os correspondentes informes dos servizos municipais da: Non concorrencia dos premiados nalgunha das circunstancias previstas na base terceira para obter subvencións e que foron obxecto de declaración responsable, mediante a petición dos certificados telemáticos á Axencia Tributaria e Seguridade Social, así como a consulta na Base de Datos Nacional de Subvencións e contabilidade municipal. Cumprimento dos requisitos adicionais previstos no Anexo de cada concurso. Requirir aos premiados para que no prazo de dez días hábiles aporten a seguinte documentación: Os premios por sorteo que non esixan a presentación de solicitude formal de participación, a solicitude de participación prevista na base sexta. Cando se trate de premios en especie que non sexan divisibles, anexo de outorgamento de representación ante o concello de Oroso para cobro de premios en especie dos premiados. Acreditación da identidade e no seu caso representación legal dos premiados: • A persoas físicas mediante a aportación do DNI. • Os titores ou titulares da patria potestade dos premiados minores de idade ou incapacitados, mediante a aportación do libro de familia, sentencia xudicial ou título suficiente que acredite a representación. • No suposto de seres unha asociación ou entidade con personalidade xurídica, acreditación de poder ou nomeamento para actuar en nome e representación da entidade. O órgano instrutor á vista do expediente e do informe do xurado, formulará a proposta definitiva de resolución de concesión dos premios en favor de aqueles premiados que acreditasen o cumprimento das bases e aportasen a documentación requirida, ou no seu defecto, aos concursantes coa seguinte maior puntuación segundo a baremación feita polo xurado que cumprisen co disposto nesta base. A Alcaldía-Presidencia será o órgano competente para unha vez vista a proposta de resolución e a fiscalización da intervención municipal, resolver mediante acordo motivado. A notificación dos actos de tramitación e resolución de concesión dos premios será publicada aos interesados no taboleiro de anuncios dixital do concello, medio exclusivo de notificación de conformidade co disposto no artigo 45.1 b) da Lei 39/2015, de 1 de outubro, do Procedemento Administrativo Común das Administracións Públicas. Novena.- PAGO DOS PREMIOS O pago de premios en especie previstos farase de xeito indirecto ao provedor elixido polo concello, para o cal os premiados estarán obrigados á sinatura do recibín das autorizacións ou vales necesarios para a retirada dos produtos, así como a entrega á empresa subministradora designada polo Concello dos vales contra a entrega dos produtos obxecto do premio. No suposto de premios compartidos por unha pluralidade de persoas, o premio entregarase a un dos premiados previo acordo do resto. Décima.- DEREITOS DE PROPIEDADE INTELECTUAL E DATOS DE CARÁCTER PERSOAL A participación nos concursos previstos nestas bases implica polos participantes a aceptación incondicionada das seguintes cláusulas: 1º) No suposto de concursos que impliquen a creación ou representación de obras literarias, musicais e artísticas, a cesión en modalidade non exclusiva ao concello de Oroso de xeito gratuíto dos seguintes dereitos de explotación: a) Reprodución b) Distribución c) Comunicación pública d) Publicación.2º) A autorización ao concello para a publicación na páxina web, redes sociais e publicacións da súa titularidade do nome e apelidos dos concursantes e premiados, así coma fotografías e vídeos dos mesmos nos actos de entrega de premios ou na participación nas actividades culturais, deportivas, lúdicas etc. obxecto do concurso.3º) A publicación dos datos persoais dos premiados e importe dos mesmos na Base de Datos Nacional de Subvencións de conformidade coa lexislación vixente. Undécima.-INSPECCIÓN E CONTROL O concello poderá realizar as comprobacións que estime oportunas respecto das actividades premiadas e terá acceso a toda a documentación xustificativa das mesmas, en particular a información de estar ao corrente das obrigas tributarias e coa Seguridade Social e de non estar incurso en causa que impida a obtención de subvencións públicas, así como a requirir aos premiados nos termos que precise todo elo de conformidade co disposto no Título III da lei 38/2003. Duodécima.-INFRACCIÓNS E SANCIÓNS O réxime de infraccións e sancións será o establecido no Título IV da lei 38/2003. O incumprimento parcial ou total das condicións establecidas, a desviación do premio para actividades ou conceptos no estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias con cargo a créditos de outras Administracións Públicas, constituirán causa determinante para a revogación do premio concedido, coa seguinte devolución dos créditos obtidos. Igualmente, o falseamento ou ocultación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación do premio e a obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. Decimo terceira.-COMPROMISOS As persoas que resulten beneficiarias dos premios se comprometen a: - Comunicar ó Concello por escrito, cando proceda, a obtención de premios, subvencións ou axudas para a mesma finalidade procedentes de calquera administración ou ente público. - Comunicar ó concello, por escrito, as modificacións da situación, condición ou circunstancias que motivaron a concesión. - Autorizar ó Concello a obter por medios telemáticos os certificados correspondentes de atoparse ó corrente de obrigas tributarias, coa seguridade social e de non estar incurso en causa que impida a obtención de subvencións públicas. DISPOSICIÓN ADICIONAL PRIMEIRA No non previsto nestas bases será de aplicación a lei 38/2003 de subvencións, a lei 39/2015 de procedemento administrativo común das administracións públicas, regulamento xeral de subvencións a Lei reguladora das Bases do Réxime Local e a Lei de Facendas Locais. ANEXO I b- SOLICITUDE DE PARTICIPACIÓN EN CONCURSO (Modelo para persoas físicas maiores de idade e non incapacitadas en solitario) DATOS DO CONCURSO DATOS DO CONCURSANTE DECLARA QUE: – Coñece e acata incondicionalmente o contido das bases xerais do concurso aprobadas polo concello e publicadas no BOP de A Coruña de data., de conformidade coa convocatoria feita por Resolución de Alcaldía de data. aceptando incondicionalmente as obrigas derivadas das mesmas. – O concursante está ao corrente do pago das súas obrigas tributarias coa facenda estatal, autonómica e do concello, así coma coa Seguridade Social e non se atopa en ningún dos casos de prohibición para obter subvencións establecidas no artigo 13 da lei xeral de subvencións. – No suposto de seres premiado, autorizo ao Concello de Oroso para recadar telematicamente os certificados de estar ao corrente coas obrigas tributarias e da Seguridade Social dos organismos titulares da devandita información. – Acompaña a seguinte documentación adicional esixida polas bases no ANEXO II apartado 5 (especificar cal): SOLICITA: – Presentar a súa candidatura para recibir o premio convocado no concurso que figura no encabezado. Asinado ANEXO I c- SOLICITUDE DE PARTICIPACIÓN EN CONCURSO (Modelo para persoas físicas menores de idade ou sen plena capacidade de obrar en solitario) (A) DATOS DO CONCURSO (B) DATOS DO CONCURSANTE (C) DATOS DO TITOR OU TITULAR DA PATRIA POTESTADE Como representante legal do concursante que figura no encabezado, DECLARA QUE: – Autorizo expresamente ao concursante (B) a participar no concurso (A) convocado, e coñezo o contido das bases xerais aprobadas polo concello e publicadas no BOP de A Coruña de data., de conformidade coa convocatoria feita por Resolución de Alcaldía de data. aceptando incondicionalmente as obrigas derivadas das mesmas no seu nome e representación. – O concursante está ao corrente do pago das súas obrigas tributarias coa facenda estatal, autonómica e do concello, así coma coa Seguridade Social e non se atopa en ningún dos casos de prohibición para obter subvencións establecidas no artigo 13 da lei xeral de subvencións. – No suposto de seres premiado, autorizo ao Concello de Oroso para recadar telematicamente os certificados de estar ao corrente coas obrigas tributarias e da Seguridade Social dos organismos titulares da devandita información. – Acompaña a seguinte documentación adicional esixida polas bases no ANEXO II apartado 5 (especificar cal): SOLICITA: – Presentar a súa candidatura no seu nome e representación para recibir o premio convocado no concurso que figura no encabezado (A). Asinado ANEXO I d - SOLICITUDE DE PARTICIPACIÓN EN CONCURSO (Modelo para persoas físicas en grupo, CONVIVINTES) DATOS DO CONCURSO DATOS DOS CONCURSANTES AVISO IMPORTANTE: Aqueles concursantes menores de idade ou sen plena capacidade de obrar deberán acompañar os datos e firma dos seus representantes legais. DECLARAN QUE: – No caso de ser titores ou representantes legais dos concursantes, autorizamos aos nosos representados a participar no concurso segundo as bases xerais aprobadas polo concello e publicadas no BOP de A Coruña de data., de conformidade coa convocatoria feita por Resolución de Alcaldía de data., aceptando incondicionalmente as obrigas derivadas das mesmas. – En caso de participar en nome propio, coñecemos e acatamos incondicionalmente o contido das bases xerais do concurso aprobadas polo concello e publicadas no BOP de A Coruña de data., de conformidade coa convocatoria feita por Resolución de Alcaldía de data. aceptando incondicionalmente as obrigas derivadas das mesmas. – Os concursantes está ao corrente do pago das súas obrigas tributarias coa facenda estatal, autonómica e do concello, así coma coa Seguridade Social e non se atopan en ningún dos casos de prohibición para obter subvencións establecidas no artigo 13 da lei xeral de subvencións. – No suposto de seres premiado, autorizo ao Concello de Oroso para recadar telematicamente os certificados de estar ao corrente coas obrigas tributarias e da Seguridade Social dos organismos titulares da devandita información. – Que no suposto de seres premiados, outorgan a súa representación para todas as xestións pertinentes para o cobro dos premios a: – Acompaña a seguinte documentación adicional esixida polas bases no ANEXO II apartado 5 (especificar cal): SOLICITA(N): – Presentar a súa candidatura conxunta para recibir o premio convocado no concurso que figura no encabezado. ANEXO: MODELO DE OUTORGAMENTO DE REPRESENTACIÓN ANTE O CONCELLO DE OROSO PARA COBRO DE PREMIOS EN ESPECIE RELACIÓN DE PREMIADOS QUE DAN A SÚA REPRESENTACIÓN OUTORGA/N A SÚA REPRESENTACIÓN A: E autorizan a este para o cobro do premio en especie en nome de todos os asinantes, entendendo que o concello de Oroso facendo entrega do premio ao representante cumpre coa obriga de pago aos premiados prevista nas bases da convocatoria. Coa firma do presente escrito o representante acepta a representación/autorización conferida e responde da autenticidade da sinatura de/dos outorgante/s. En ________________ a ____ de _________________ de 20__ O REPRESENTANTE En Oroso, a 5 de febreiro de 2021 O Alcalde-Presidente Manuel Mirás Franqueira